Al
va dilunc a cressi l’interès pai programs radiotelevisîfs par
galês, massime traviers des gnovis tecnologjiis. Cussì il canâl
che S4C – la television galese associade ae BBC – e à lançât
su iPlayer al à tocjât lis 110 mil visions par setemane. Cymru Fyw,
il gnûf sît Internet par galês de BBC, al à triplicât intal zîr
di un an i siei utents. La emitente publiche Radio Cymru e à invezit
sfiliât intal mês di Març i 50 mil podcasts discjariâts,
fintremai dîs mil in plui dal mês prime. Cundut dal aument di
atrativitât, la radiotelevision publiche galese si cjate però a
frontâ une menace no di pôc. La plui part dai fonts di S4C a
divegnin di fat dal trasferiment dai finanziaments che la BBC e oten
cul cjanul paiât dai citadins. Diviers rapresentants dal partît
conservadôr, cumò al guvier dal Ream Unît, a àn manifestât la
intenzion di abolî cheste impueste. Se un tant al ves di
concretizâsi, ancje la television galese si ricjatarès cence
risorsis par lâ indenant.
Font:
Wales On Line,
15/05/15;
Cable, 21/05/15
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn eng_Latn unk zho_Hans